projecte-aina/catalan_government_crawling huggingface dataset:
La primera avaluació de les accions Launchpad de Future and Emerging Technologies (FET), sota el pilot del Consell Europeu d'Innovació (EIC), va retenir 25 propostes.
Aquestes rebran ara una invitació per a la preparació de l'acord de subvenció.
S'espera que les accions de FET iniciïn radicalment noves línies de tecnologia a través de col·laboracions inexplorades entre ciències multidisciplinàries avançades i enginyeria d'avantguarda.
Els projectes Launchpad d'innovació són de curta durada i petits en pressupost, però són molt pràctics i útils quan es tracta d'ajudar a projectes FET recentment acabats o en curs per estudiar mercats potencials, comercialitzar productes o millorar un nivell de preparació tecnològica.
La Comissió Europea donarà suport a algunes accions com la introducció al mercat d'un dispositiu que inspeccionarà automàticament i classificarà entitats biològiques en miniatura, la comercialització del primer escàner de ressonància magnètica magnetoencefalografia (MEG-MRI), la consolidació dels drets de propietat intel·lectual, o el desenvolupament d'un demostrador de proves in vitro de nova generació per al diagnòstic precoç de preeclàmpsia, entre d'altres.
En el conjunt de projectes de l'acció FET Innovation LaunchPad es troben les tres entitats catalanes següents:
CONSELL EUROPEU D'INNOVACIÓ - FET INNOVATION LAUNCHPAD
Millora de la intel·ligència artificial de la tècnica quirúrgica per reduir els accidents quirúrgics relacionats amb el comportament humà
Mòdul de Correcció d'Aberracció i Imatge Ràpida Volumètrica en Microscopi de Fluorescència
Sota el programa Horizon 2020, es va assignar un pressupost de 2.496 milions d'euros per les accions de FET, i les aplicacions es valoren per finançar-les un cop l'any.
El pròxim termini és el 8 d'octubre de 2019.
El treball d'investigació d'un grup de recerca del departament d'Economia i Empresa i de Tecnologies de la Informació i les Comunicacions de la Universitat Pompeu Fabra (UPF) ha estat seleccionat per participar en la conferència internacional The Web Conference, que es celebra del 13 al 17 de maig a San Francisco, Estats Units.
L'estudi, que tracta sobre la propagació de les fake news, compta amb el finançament del Consell Europeu de Recerca (ERC) en el marc del programa d'investigació i innovació de la Unió Europea Horizon 2020, i pel Ministeri d'Economia i Empresa, a través del Programa Ramón i Cajal.
El treball del grup de recerca format pels investigadors Fabrizio Germano, Vicente Gómez i Gaël Le Mens identifica un efecte anomenat few-get-richer, pel qual determinen que l'escassetat de notícies d'una mateixa naturalesa genera el seu alt posicionament.
Aquest fenomen té lloc perquè quan hi ha poques notícies, expliquen, tots els clics dels interessats en notícies falses es concentraran en elles.
Com a conseqüència d'aquesta concentració, les poques notícies falses pujaran ràpidament en el rànquing i, un cop ben posicionades com a notícies, atrauran l'atenció dels usuaris.
Així, l'eliminació d'algunes notícies falses genera una concentració i atracció cap a les poques que en resten, que obtindran un alt posicionament degut a la seva acumulació de clics.
Així mateix, els autors asseguren que, amb aquest mateix principi, si es vol donar rellevància a un conjunt d'elements, l'efecte few-get-richer pot ajudar a posicionar-los en el rànquing.
L'estudi ha comptat amb la participació de 786 persones i amb la col·laboració d'Amazon Mechanical Turk.
L'empresa pública Red.es, adscrita al Ministerio de Economía y Empresa a través de la Secretaría de Estado para el Avance Digital, ha donat a conèixer els ajuntaments beneficiaris del programa "Pilots d'edificis intel·ligents" (també anomenat Objetos Internos de Ciudad ) que està cofinançat pel FEDER i emmarcat dins del Plan Nacional de Territorios Inteligentes
Els dos ajuntaments a Catalunya seleccionats són:
En total, entre els dos ajuntaments han rebut un total de 4.988.326,92 euros.
El programa "Edificis Intel·ligents" ha atorgat 32,07 milions d'euros, d'aquests uns 22.020.917,87 euros (el 68%), provenen del FEDER en el seu Programa Operatiu Pluriregional de Espanya (POPE), 2014-2020.
S'han aprovat 8 projectes pilots en cinc comunitats autònomes a tota Espanya.
Els projectes tindran els següents objectius:
Mitjançant els ajuts farà possible la integració d'informació de la ciutat mitjançant els edificis seleccionats de cada ajuntament, aquests hauran d'estar raonablement distribuïts per la ciutat, i reflectir adequadament els espais urbans més representatius de la mateixa.
Els edificis aportaran, a la plataforma, dades relacionades amb, per exemple: nivells de contaminació atmosfèrica a diferents altures, acústica o de l'aigua; informació meteorològica com velocitat del vent, temperatura, humitat o pluviometria; informació de consums de serveis com energia elèctrica, l'aigua, el gas o gasoil; informació de l'energia produïda i capacitats d'emmagatzematge; entre d'altres.
Així mateix, serà necessari un projecte d'explotació que detalli quins serveis es proporcionaran.
Les actuacions previstes en el projecte seran:
En ambdós casos s'han realitzat processos participatius per a poder dissenyar la proposta d'utilització dels sensors en els edificis municipals.
La Comissió Europea anuncia els guanyadors de la competició oberta als investigadors que abordaran grans reptes científics i tecnològics per canviar el futur.
Cadascuna d'aquestes accions ha rebut una subvenció d'un milió d'euros per desenvolupar ambicioses agendes de recerca amb potencial d'impacte transformador en ciència i tecnologia i oferir avantatges competitius a la indústria europea i beneficis substancials per a la societat.
Les sis accions preparatòries que es posen en marxa tindran un any per preparar agendes de ciència i tecnologia en àrees d'importància estratègica per a Europa, i la seva tasca assegurarà la planificació estratègica del programa Horizon Europe, el programa de recerca i innovació proposat per la UE per al 2021-2027.
Les accions es centren en ampliar la comprensió de com es generen i evolucionen les malalties, com el nostre ric patrimoni cultural pot arribar a ser accessible per a tothom, com es poden produir els fertilitzants i els combustibles sintetitzats directament a partir de noves fonts d'energia neta i com es poden desenvolupar nous sistemes artificials per servir a la gent i la indústria.
Les sis accions premiades són les següents:
Aquesta iniciativa es va iniciar amb una convocatòria d'accions preparatòries per a futurs projectes de recerca a l'octubre de 2017 com a part del programa de treball FET (Future and Emerging Technologies) 2018 d'Horizon 2020.
A partir de les 33 propostes presentades, sis han estat seleccionades després d'una avaluació en dues fases per part d'experts independents d'alt nivell.
El raïm per la producció de vi són extremadament sensibles al clima, i els subtils canvis en la temperatura poden afectar a la seva acidesa i als seus nivells de sucre, provocar una maduració excessiva o fer-los més vulnerables a plagues i malalties.
Això, a la vegada, afecta la qualitat i la quantitat del producte final, que té implicacions per a la competitivitat econòmica dels vins europeus.
Els viticultors necessiten informació precisa sobre quan és probable que els fenòmens climàtics extrems els afectin, per tal de prendre les millors decisions sobre quan regar, fertilitzar, podar i collir.
El projecte VISCA, en les seves sigles en anglès 'Vineyards ́ Integrated Smart Climate Application', té com a objectiu satisfer la necessitat d'adaptar-se climàticament proporcionant una aplicació de programari que integri la informació que necessiten els viticultors per adaptar-se a les condicions canviants per assegurar-se que obtenen la millor quantitat i qualitat de raïm.
En combinar el coneixement del cicle de creixement de la planta i les prediccions climàtiques, els viticultors podran aplicar la millor estratègia de gestió per a les seves vinyes.
El servei podrà proporcionar previsions meteorològiques precises a curt i mitjà termini, que van des de 48 hores fins a 10 dies.
També proporcionarà previsions estacionals, projeccions climàtiques i advertències sobre esdeveniments meteorològics extrems així com assessorament als enòlegs sobre reg i aspectes específics de la planificació de cultius, com ara els temps d'aprofitament òptim i poda.
A curt termini, el projecte pretén ajudar els productors a optimitzar els rendiments, reduir costos i riscos i millorar la qualitat i la quantitat de la seva producció vitivinícola.
A llarg termini, l'objectiu del projecte és donar suport a la indústria vitivinícola en la planificació estratègica i les decisions d'adaptació, per exemple, indicant el potencial canvi geogràfic de les regions vitivinícoles.
L'aplicació es realitzarà en tres vinyes d'Espanya, Itàlia i Portugal, que ofereixen una varietat de climes vinícoles i de raïm.
Els investigadors de VISCA també avaluaran si la base de dades pot adaptar-se o no a la seva utilització en altres sectors agrícoles, forestals i internacionals.
Els socis catalans del projecte són:
La resta de socis del projecte són:
VISCA està cofinançat pel programa de recerca Horizon 2020 amb 2.793.144 euros, amb un pressupost total de 3.197.958 euros.
La durada del projecte és de tres anys, del maig de 2017 a l'abril de 2020.
Les iniciatives Bug Bounties busquen premiar els hackers que ajuden a les empreses/institucions a trobar vulnerabilitats en els seus sistemes.
En aquest cas, la Comissió Europea vol trobar vulnerabilitats en 15 projectes de software de codi obert que es fan servir àmpliament a les institucions europees.
Les recompenses van des del 3.000 euros fins els 25.000 euros.
A més a més, s'oferirà un bonus addicional del 20% en el cas de què es proposi la solució pel problema de seguretat.
Aquesta iniciativa és una part clau del projecte EU-FOSSA 2, que té com a finalitat fer el software de codi obert més segur.
El projecte està gestionat per la DG Informàtica de la Comissió Europea.
La següent licitació busca dur a terme un estudi sobre possibles projectes per augmentar la capacitat de banda ampla entre:
- la UE i els països del sud de la Mediterrània
- els països del sud de la Mediterrània entre si
- la UE i els països subsaharians sense litoral a través del països del sud de la Mediterrània
S'espera que l'estudi proporcioni una visió general dels mitjans de telecomunicació existents, una estimació de futures necessitats, formes de telecomunicació i propostes i futures solucions.
El mitjans de telecomunicació del Golf haurien de ser estudiats de manera addicional per acabar de complementar la imatge.
La manera de participar és mostrar l'interès en la licitació enviant un mail a: [EMAIL] abans del 8 de març.
Els operadors econòmics que hagin mostrat el seu interès en participar seran convidats a presentar-s'hi a la licitació.
L'autoritat contractant es reserva el dret de convidar també a altres operadors econòmics que no hagin respost a aquest anunci ex-ante.
La present convocatòria, finançada en el marc del programa Justícia 2014-2020, pretén contribuir a augmentar la consciència i el coneixement del dret de la UE, inclosa la Carta dels Drets Fonamentals, i els recursos existents per fer-lo complir a nivell nacional i europeu.
Es pretén finançar activitats de capacitació, d'intercanvi de coneixements i de bones pràctiques per reforçar les capacitats i enfortir la cooperació entre els actors que operen en aquest àmbit.
També es finançaran activitats de comunicació i de sensibilització per mobilitzar l'opinió pública.
La següent licitació consisteix en el desenvolupament de 9 estudis pilot per desenvolupar una base d'evidència homogènia sobre la viabilitat pràctica, l'efectivitat i les limitacions de les solucions basades en la natura.
Té com objectiu abordar els diversos problemes de gestió de l'aigua per a ús agrícola.
Aquesta base, juntament amb l'extensa literatura i altres exemples ja coneguts a Europa i altres llocs, s'utilitzarà per realitzar un resum de les investigacions amb l'objectiu de realitzar una avaluació general a nivell europeu i realitzar recomanacions polítiques.
L'objectiu de la convocatòria és finançar projectes d'inversions materials o immaterials de transformació, comercialització o desenvolupament de productes agrícoles
Aquesta convocatòria s'emmarca en el Programa Nacional de Desarrollo Rural 2014-2020 que està finançat pel Ministerio de Agricultura, Pesca y Alimentación i el Fons Europeu Agrícola de Desenvolupament Rural (FEADER).
El límit d'ajuda màxim per projecte d'inversió és de 5 milions d'euros.
Data límit: 20 dies a partir de l'endemà de la publicació d'aquesta resolució al BOE núm. 48 de 25 de febrer de 2019
Com produïm i consumim aliments i energia i la nostra manera de moure a persones i béns tenen un impacte sobre el nostre medi ambient, el clima i la salut.
El nou certamen de fotografia de l'Agència Europea de Medi Ambient (EEA), "Sustainably Yours", convida els europeus a enviar fotografies dels reptes i les oportunitats per a que les opcions d'alimentació, energia i mobilitat siguin més sostenibles.
El concurs fotogràfic de l'EEA, pretén implicar als ciutadans europeus per reflexionar sobre el medi ambient i els impactes climàtics dels aliments, l'energia i la mobilitat.
Així, aquesta és una oportunitat de mostrar talent com a fotògraf i unir-se al debat social sobre com fer que una societat més sostenibles.
Per participar, només cal enviar les vostres millors fotografies en qualsevol d'aquests tres temes:
Els guanyadors de les tres categories de competició, que s'anunciaran al juny, rebran un premi en efectiu de 1.000 euros cadascun.
L'Agència també lliurarà un Premi especial de la Joventut per a la millor imatge enviada per un jove; i encara un altre premi d'elecció pública serà seleccionat entre tots els finalistes a través d'un vot en línia.
Aquests ajuts estan cofinançats amb el FEAGA i tenen per objecte auxiliar la destil·lació de subproductes de la viticultura.
Poden ser beneficiaris d'aquests ajuts els destil·ladors o destil·ladores autoritzats que hagin destil·lat subproductes obtinguts en territori de l'Estat, i que:
a) Hagin obtingut alcohol amb un grau mínim del 92% vol
b) L'alcohol pel qual se sol·liciti l'ajut sigui destinat exclusivament per utilitzar-lo amb finalitats industrials o energètiques
c) Estiguin autoritzats per a la destil·lació de subproductes
d) Estar inscrits en el registre territorial a què es refereix l'article 40 del Reglament dels Impostos Especials, aprovat pel Reial decret 1165/1995, de 7 de juliol, que disposa el codi d'activitat i de l'establiment (CAE) previst en l'article 41 de l'esmentat Reglament.
L'European High Performance Computing Joint Undertaking (EuroHPC) obre la convocatòria a propostes d'estats membres per allotjar supercomputadores.
L'EuroHPC, amb el suport del projecte Horizon 2020, la Connecting Europe Facility i les contribucions dels estats membres costejarà el 50% del cost total de les supercomputadores i dels costos operatius en el cas dels exascale.
Els països que seguin seleccionats hauran de fer-se càrrec del 50% restant.
En el cas de les supercomputadores de petascale, l'EuroHPC es farà càrrec de fins al 35% dels costos.
L'objectiu de l'EuroHPC de cara al 2020 és el d'adquirir i desplegar 2 supercomputadores de petascale que figurin en el top 5 mundial.
La supercomputació i l'anàlisi de big data proporcionen als científics una visió més profunda sobre àrees i sistemes de la més alta complexitat fins ara inexplorats, impulsant la innovació.
Alguns dels principals reptes científics que les supercomputadores ajuden a abordar són la descodificació del cervell humà o la predicció del desenvolupament del clima terrestre.
També és una peça crítica per al descobriment de nous fàrmacs i teràpies orientades a les condicions individuals dels pacients que pateixen càncer, malalties cardiovasculars, Alzheimer i trastorns genètics rars.
ERA-CVD és una ERA-NET de recerca sobre malalties cardiovasculars cofinançada per la Comissió Europea.
Aquesta convocatòria conjunta de propostes transnacionals va adreçada a investigadors als inicis de la seva carrera per donar suport a la propera generació d'investigadors en malalties cardiovasculars.
Els temes d'investigació elegibles en aquesta convocatòria poden comprendre:
- malalties de la circulació pulmonar
- malalties de les artèries, arterioles i capil·lars
- malformacions congènites de cambres i connexions cardíaques
Com es vol promoure la carrera d'investigadors joves, al consorci només permet un investigador sènior, que a més no podrà ser el coordinador.
Els projectes podran tenir una durada de fins a 3 anys.
L'organització finançadora a Espanya és l'Instituto Nacional de Salud Carlos III.
L'objectiu final d'aquests projectes de cooperació és contribuir a l'ús més eficient de l'energia, el que comporta una reducció del consum per unitat de producte, i a la utilització d'energies renovables en la transformació dels productes agroalimentaris per part de les entitats associatives prioritàries o pimes agroalimentàries supraautonòmiques implicades.
El límit d'ajut màxim per projecte de cooperació és de 60.000 euros.
Aquesta convocatòria s'emmarca en el Programa Nacional de Desarrollo Rural 2014-2020 que està finançat pel Ministerio de Agricultura, Pesca y Alimentación i el Fons Europeu Agrícola de Desenvolupament Rural (FEADER).
Data límit: 20 dies comptats de l'endemà de la publicació d'aquesta resolució al BOE núm. 51 de 28 de febrer de 2019
Amb l'estratègia " A la carretera per a la mobilitat automatitzada: una estratègia de la UE per a la mobilitat del futur ", la Comissió va anunciar la seva intenció d'establir una única plataforma a escala de la UE per agrupar tots els grups d'interès públics i privats rellevants per coordinar les proves de Mobilitat Connectada i Automatitzada (CAM) i enllaçar les activitats prèvies a la posada en marxa final de les tecnologies d'aquest sector.
Per tal d'assolir aquest objectiu, la Comissió Europea crea el grup d'experts de la Plataforma Única per a la prova i desplegament de vehicles de mobilitat cooperativa, connectada, automatitzada i autònoma.
L'objectiu del grup és proporcionar assessorament i suport a la Comissió en l'àmbit de les proves i activitats de desplegament per a la Mobilitat cooperativa, connectada, automatitzada i autònoma (CCAM).
El grup estarà format per fins a 100 membres, designats per un període de tres anys.
Es convida a les persones i organitzacions interessades que presentin la seva sol·licitud a la Comissió Europea, DG Mobilitat i Transport.
Les sol·licituds s'han de completar en una de les llengües oficials de la Unió Europea.
No obstant això, les aplicacions en anglès facilitaran el procediment d'avaluació.
Si s'utilitza un altre idioma, seria útil incloure un resum del CV en anglès.
Sota el tema general " Noves solucions per a reptes complexos: un sector públic centrat en el ciutadà, sostenible i adequat per al futur ", EPSA (European Public Sector Award) 2019 busca mostrar i recompensar propostes presentades per les administracions públiques que han trobat noves solucions en l'oferta de serveis públics i en la formulació de polítiques per als desafiaments multidimensionals, cada vegada més complexos, a què s'enfronta el sector públic a Europa.
Així, EPSA 2019 pretén recompensar solucions creatives en administracions públiques que mostrin com el sector públic està responent de forma eficaç a aquests grans reptes.
Possibles projectes de presentació a l'EPSA 2019 inclouen aquells amb objectius com:
Les propostes presentades es valoraran segons sis criteris, sent aquests la innovació, la possible implicació dels grups d'interès, la rellevància de les accions, l'impacte i resultats, la sostenibilitat i el potencial d'adaptació per a altres entitats.
L'EPSA 2019 té el suport institucional i financer de deu socis del sector públic europeu de diferent nivells de govern: Àustria, Dinamarca, Hongria, Itàlia, Luxemburg, Països Baixos, Noruega, província de Limburgo, l'ajuntament de Maastricht, a més de la Comissió Europea a través de la seva Secretaria General.
Els premis EPSA 2019 es presentaran en un esdeveniment d'alt nivell que se celebrarà els dies 4-6 de novembre de 2019 a Maastricht, Països Baixos.
Aquest esdeveniment oferirà una gran oportunitat per als organismes del sector públic europeu per demostrar el seu rendiment innovador i els seus èxits destacats a un gran públic, sent així reconeguts per estar al capdavant de la innovació del sector públic a Europa.
Red.es, òrgan adscrit al Ministerio de Economía y Empresa ha publicat la resolució per a la selecció d'entitats (també anomenats hosters ) per impartir sessions formatives presencials en competències digitals.
El programa CREARFUTURO, té l'objectiu de formar en competències per a la transformació digital per potenciar l'adquisició dels coneixements, habilitats i competències més demandes per les empreses en el seu procés de transformació digital i incentivar l'accés a llocs de treball relacionats amb aquestes matèries.
CREARFUTURO es desenvolupa en el marc de la iniciativa Professionals Digitals de Red.es, que té com a finalitat posar en marxa diverses actuacions per potenciar l'adquisició de competències digitals en totes les etapes de la vida, per afrontar un nou escenari de sectors en plena transformació digital.
Les formacions hauran de ser de manera individual per cada temàtica (és a dir, una sessió de 4 hores), o agrupada en sessions addicionals (és a dir, diversos mòduls de 4 hores de durada cadascun) fins a un màxim de 20 hores en total i 8 diàries.
La previsió màxima per Catalunya és de 350 sessions formatives (mòduls 4 hores) estimades.
Els requisits per a poder optar als ajuts són:
Crear Futur està finançat amb 394.830,00 euros per a un grup de comunitats autònomes (entre elles Catalunya) [1] i està cofinançat pel Fons Social Europeu (FSE) per al període 2014-2020 amb càrrec al Programa Operatiu d'Ocupació, Formació i Educació (POEFE).
[1] Aragó, Illes Balears, Cantàbria, Castella i Lleó, Catalunya, Comunitat Valenciana, Madrid, Navarra, la Rioja i el País Basc.
La conferència tindrà lloc a Bucarest els dies 14-16 de maig de 2019.
Està organitzada per la DG GROW amb pimes i sota la presidència de Romania al Consell de la Unió Europea.
Aquest esdeveniment és una oportunitat única per escoltar i discutir sobre prioritats recents i futures per a les polítiques de clústers i desenvolupaments per donar suport a una modernització industrial innovadora i sostenible i la cooperació interregional, amb l'objectiu de construir ponts entre els diferents actors de la comunitat de clústers.
Durant la Conferència Europea de Clústers 2019 s'atorgaran els següents premis:
- Partenariat estratègic de clústers per internacionalitzar-se ESCP-4i
- Partenariat per a inversions intel·ligents ESCP-S3
Per participar als premis només cal emplenar un formulari de sol·licitud.
La Comissió Europea posa en marxa un nou premi de seguretat de productes per recompensar les empreses que destaquen en aquest àmbit.
Petites, mitjanes i grans empreses poden sol·licitar aquest premi en les categories de vendes en línia i productes per a la cura de nens.
Tots els consumidors esperen i mereixen productes segurs.
Aquest premi donarà reconeixement a les empreses que posen la seguretat del producte al capdavant de les seves prioritats, més enllà dels requisits de la UE.
Aquest any, les empreses poden aplicar en dues categories:
Els seguit de jurats, a nivell nacional i de la UE, triaran 12 guanyadors: es lliurarà un Premi d'Or, Plata i Bronze a tres pimes i tres grans empreses en cadascuna de les dues categories (seguretat de productes venuts en línia i seguretat dels productes per a la cura de la infància).